**מַחַצְ’קַלָה** (ברוסית: **Махачкала**, באווארית: **МахIачхъала**, בקומיקית: **Анжи/Магьачкъала**) היא עיר ברוסיה, בירת הרפובליקה של דאגסטן. היא ממוקמת על החוף המערבי של הים הכספי, באזור קווקז שבדרום-מערב המדינה.

העיר והשטחים הסובבים אותה משתרעים על פני יותר מ-70 ק"מ לאורך החוף המערבי של הים הכספי. השטח של העיר מחצ'קלה עצמה הוא כ-47,000[דרושה הבהרה] המחולקים מנהלית לשלושה מחוזות: לנינסקי, סובצקי וקירובסקי.

ב-2017 התגוררו במחצ'קלה ובסביבותיה 726,654 תושבים שמוצאם נאמד בכ-60 לאומים שונים. אוכלוסיית העיר לבדה מנתה באותה השנה 592,976 תושבים. בשנת 2023 מתגוררים בעיר 662 אלף תושבים.

היסטוריה
--------

קודמתה ההיסטורית של מחצ'קלה הייתה העיר טארקי (Тарки́), שהייתה קיימת כבר במאה ה-15 ואולי אף מוקדם יותר. העיר הנוכחית נוסדה ב-1844 כמבצר בשם **פטרובסקויה**, על בסיס מבצר "אנז'י-קאלה". מבצר פטרובסקויה נקרא על שם הצאר פטר הגדול שביקר במקום ב-1722 בזמן מלחמה עם פרס. האזור סופח לאימפריה רוסית בשנת 1813 בהתאם להסכם גוליסטן. בין השנים 1861–1869 נבנה הנמל הימי ושם העיר שונה לפורט פטרובסק. בין השנים 1892–1894 נבנתה מסילת הברזל, מה שגרם לכך שחשיבותה של העיר גדלה בתחילת המאה ה-20 החלו להתפתח בעיר תעשיות שונות: נפט, נייר, חביות, טבק ובתי חרושת לקרונות.

במסגרת המהפכה הסובייטית, שונו שמות מקומות הקשורים למונרכיה או לדת, וכך ב-14 במאי 1921 שונה שמה של פטרובסק למחצ'קלה, על שם המהפכן הדגסטני מגומד-עלי מחץ' דחדאייב (Махача Дахадаева). ב-15 בדצמבר 1923 הוכרזה העיר הכבירת הרפובליקה הסובייטית הסוציאליסטית האוטונומית של דאגסטן. 

ב-14 במאי 1970 נפגעה העיר קשה ברעידת אדמה, אך השתקמה במהירות הודות לסיוע מהממשלה.
כיום (2011) רוב אוכלוסיית העיר היא אוכלוסייה מוסלמית. על אף המצב הביטחוני הבלתי יציב בחבל קווקז, גדלה אוכלוסיית העיר בקצב מהיר. הקהילה היהודית בעיר, לעומת זאת, מצטמקת והולכת.

כלכלה
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
התעשייה החשובה ביותר בעיר היא בתי הזיקוק לנפט, וכן מפעלי הנדסה וייצור מכונות ומפעלי טקסטיל. בהיותה עיר בירה של דגאסטאן, יש בה מוסדות אדמיניסטרטיביים וחינוכיים רבים ובכלל זה מרכז מחקר אזורי של האקדמיה הרוסית למדעים, עם כ-20 מחלקות מחקר.

תחבורה
------

נמל התעופה **נמל התעופה אויטאש** (Уйташ)**:** שדה תעופה אזורי על שם גיבור ברית המועצות אמט-ח'אן סולטן (Амет-Хана Султана), מספק קישורים לערים אחרות ברוסיה. פועל משנת 1927.

**תחנת הרכבת:** תחנה (סופית) על מסילת הרכבת הצפונית של הקווקז. מאפשרת תעבורת מטענים ונוסעים ממחצ'קלה וממנה.

**נמל התעופה אויטאש:** נמל הסחר הימי הבינלאומי של מחצ'קלה, הוא הנמל היחיד ללא קרח ברוסיה, על הים הכספי. מאפשר שינוע נפט גולמי, נפט, חומרי בנייה, תבואה, מטען ועצים ופועל 24 שעות ביממה. מהנמל יוצאים כלי שיט אל נמלי ים אחרים ברוסיה, בבלארוס, באוקראינה, באיראן, וטורקיה. בנמל יש תחנת רכבת.

אתרים
-----

**מגדלור מחצ'קלה**: מגדלור פטרובסקי (Петровский). נבנה בשנת 1852 והוא אחד מסמלי העיר.

כ-5.5 ק"מ ממחצ'קלה, על הר טארקי-טאו (Тарки-Тау), נמצא הכפר טארקי (Тарки), שבו, על פי האגדה, התקיימה בין המאות 7–10 - **העיר הכוזרית סמנדר** (Семендер), שעד 723 לערך הייתה בירת המדינה.

יהודים
------

בשנות ה-70 במאה ה-20 מנתה הקהילה היהודית במַחַצְ’קַלָה כ-5,000 איש, ובראשם עמד הרב בנימין בר רבי.

ערים תאומות
-----------

* זמביהזמביה נדולה, זמביה
* אלג'יריהאלג'יריה ביסקרה (אנ'), אלג'יריה
* גרמניהגרמניה האטן (אנ'), גרמניה
* גרמניהגרמניה אולדנבורג, גרמניה
* תוניסיהתוניסיה ספקס, תוניסיה
* הרפובליקה העממית של סיןהרפובליקה העממית של סין סה-פינג (אנ'), ג'ילין, הרפובליקה העממית של סין
* טורקיהטורקיה יאלובה (אנ'), טורקיה
* ארצות הבריתארצות הברית ספוקיין, ארצות הברית

ראו גם
------

* יהודי ההרים

קישורים חיצוניים
----------------

ויקישיתוף מדיה וקבצים בנושא **מחצ'קלה** בוויקישיתוף
* 

* אתר האינטרנט הרשמי של מחצ'קלה
* מחצ'קלה באתר יהודי ההרים
* מחצ'קלה, באתר אנציקלופדיה בריטניקה (באנגלית)
* מאחאצקלה (רוסיה), דף שער בספרייה הלאומית

הערות שוליים
------------

1. 1 2 3  Главы города Махачкалы ראש העיר מחצ'קלה, Исторический очерк От провинции к столице סקיצה היסטורית - ממחוז לבירה, **Официальный сайт Главы города Махачкалы האתר הרשמי של ראש עיריית מחצ'קלה**
2. ↑  Петровск — Махачкала: история возникновения и развития. Газета «Махачкалинские известия» (19 октября 2012). Дата обращения: 22 июня 2020.

**פטרובסק - מחצ'קלה: היסטוריה של מוצא והתפתחות**. עיתון "מחצ'קלה ניוז" (19 באוקטובר 2012). ראה:
3. ↑  המרכז הבינלאומי למורשת יהדות קווקז, **סקירת קהילות**. ראה:

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559781505171
* GND: 4341833-8
* LCCN: n80125419
* MusicBrainz: 571fc15a-9c63-4142-b1ad-e9cf41f8c63d
* NKC: ge783473
* VIAF: 157108039
* WorldCat (עם VIAF): 157108039

 |